《京中正月七日立春》
一二三四五六七,万木生芽是今日。
远天归雁拂云飞,近水游鱼迸冰出。
《减字木兰花·立春》
宋朝·苏轼
春牛春杖。无限春风来海上。
便与春工。染得桃红似肉红。
春幡春胜。一阵春风吹酒醒。
不似天涯。卷起杨花似雪花。
雨水时节,春风遍吹,冰雪融化,雨水增多。
一候獭(tǎ)祭鱼二候候雁北三候草木萌动
《春夜喜雨》
好雨知时节,当春乃发生。
随风潜入夜,润物细无声。
野径云俱黑,江船火独明。
晓看红湿处,花重锦官城。
《早春呈水部张十八员外》
唐朝·韩愈
天街小雨润如酥,草色遥看近却无。
最是一年春好处,绝胜烟柳满皇都。
天气转暖,渐有春雷,动物入冬藏伏土中,不饮不食,称为“蛰”,而“惊蛰”即上天以打雷惊醒蛰居动物的日子。
《田家四时》
昨夜春雷作,荷锄理南陂。
杏花将及候,农事不可迟。
蚕女亦自念,牧童仍我随。
田中逢老父,荷杖独熙熙。
《秦楼月·浮云集》
宋朝·范成大
浮云集,轻雷隐隐初惊蛰。
初惊蛰,鹁鸠鸣怒,绿杨风急。
玉炉烟重香罗浥,拂墙浓杏燕支湿。
燕支湿,花梢缺处,画楼人立。
分者,半也,这一天为春季的一半,故叫春分。
《踏莎行》
雨霁风光,春分天气,千花百卉争明媚。
画梁新燕一双双,玉笼鹦鹉愁孤睡。
薜荔依墙,莓苔满地,青楼几处歌声丽。
蓦然旧事上心来,无言敛皱眉山翠。
《春分日》
宋朝·徐铉
仲春初四日,春色正中分。
绿野徘徊月,晴天断续云。
清明,乃天清地明之意,草长莺飞,柳暗花明。
清明时节雨纷纷,路上行人欲断魂。
借问酒家何处有,牧童遥指杏花村。
《临安春雨初霁》
宋朝·陆游
世味年来薄似纱,谁令骑马客京华。
小楼一夜听春雨,深巷明朝卖杏花。
矮纸斜行闲作草,晴窗细乳戏分茶。
素衣莫起风尘叹,犹及清明可到家。
谷雨是春季最后一个节气,意味着寒潮天气基本结束,是播种移苗、埯瓜点豆的最佳时节。
《谢中上人寄茶》
春山谷雨前,并手摘芳烟。
绿嫩难盈笼,清和易晚天。
且招邻院客,试煮落花泉。
地远劳相寄,